Izvješće o radu OŠ Krune Krstića u 2018./19. godini

Nastavnu godinu započeli smo 3. rujna 2018. godine. Temeljem Godišnjeg plana i programa rada planirano je 175 nastavnih dana, a ostvareno je u nekim razrednim odjelima 175, a u nekima 176 dana.

U ovoj šk.godini godišnji plan i program ostvarili su sljedeći učitelji razredne nastave: Marija Šimunić, Radojka Perić (zamjena Marina Gambiraža), Katarina Ramić (zamjena Dolores Zurak) Ivana Pamuković Vulić, Vesna Hromić, Hana Bajlo, Rossana Discordia Knežević, Snježana Jezidžić, Goran Ćuk, Maja Grbić, Marijana Matek Kozulić, Marina Bajlo, Sendi Bašić (PŠ Ploče), Olivija Babec (PŠ Ploče), Ivana Gobin (PŠ Ploče) i Katarina Prnjak (PŠ Ploče).

Učitelji predmetne nastave su Klara Baraka, Jasenka Čirjak, Pavle Samek, Zorka Bebić Tokić, Karlo Lisica, Dina Milat, Tatjana Zorić, Mira Žilić, Dolores Vipotnik, Emir Agić,Maja Kresović (Kristina Ivosić), Gorjana Marnika, Marina Bais, Albert Radovniković, Martina Bašić (Tamara Longin), Sonja Lovrić Lilić, Sani Arbanas, Jurica Spahija (zamjena za Mladenku Parić), Antonio Supičić, Domagoj Barešić (zamjena za Mladenku Parić), Julije Žigo, Lucijan Ćuković, sestra Marina Fuštar, Sandra Čulina, Ana Šokota, Branka Bajo, Marina Barunović i Vesel Lekaj (Model C).

Katarina Rosan Leovac, Tajana Cvjetković (zamjena Lara Žuvela), Ljiljana Didov i Jagoda Ivanišević su stručni suradnici škole.

Administrativno osoblje: Mate Santini, tajnik i Ana Smolić Ročak, računovođa.

Tehničko osoblje: Igor Nikolić, Marica Zelić, Ivan Petričević, Božo Rapan, Ana Torbarina, Marija Begonja, Kata Bačić, Marina Franov, Sandra Strmota i Snježana Stipčević (koje je otišla u mirovinu 31.12.2018.godine, a na njeno mjesto primljena je Ivana Matak.

Pred kraj školske godine 2017./2018. u mirovinu je otišla spremačica Zdravka Vrkić. Budući nam je MZO uskratilo suglasnost za popunjavanje upražnjenog radnog mjesta, Škola je morala napraviti preraspodjelu postojećih radnih mjesta na način da smo ponudili spremačici iz PŠ (Snježani Stipčević) izmjenu ugovora o radu. Novim ugovorom spremačici je radno vrijeme raspoređeno dio u PŠ, a dio u MŠ. Ista je novi ugovor prihvatila, ali je pokrenula sudski spor protiv škole, koji još uvijek traje.

Učitelj TZK, Josip Petani je primljen na stručnom osposobljavanju bez zasnivanja radnog odnosa.

Poglavarstvo Grada Zadra plaća tri učiteljice i 1 kuharicu koje odrađuju program produženog boravka koji je ove šk. godine bio organiziran u 3 skupine –prvih i drugih razrednih odjela. Skupine produženog boravka su vodile Josipa Grdović, Katarina Desnica i Matea Jurić. Kuharica, odnosno servirka je Romana Ćurković. Roditelji i djeca su vrlo zadovoljni uslugama produženog boravka.

31. kolovoza u mirovinu odlazi Gorjana Marnika. Učiteljica je predavala kemiju, biologiju, prirodu, bila je savjetnik i postizala brojne uspjehe na državnim natjecanjima iz Crvenog križa. Ujedno je bila i sindikalni povjerenik.

Naša škola broji 625 učenika i 29 razrednih odjela, te smo i ove godine uspjeli (uz otežane uvjete rada u predmetnoj nastavi i uz dislociranje 2 razreda u prostore župnog dvora crkve Gospe Loretske) ostati u jednoj smjeni.

PŠ Ploče

PŠ Ploče broji četiri razredna odjela (55 učenika). Cijelu nastavnu godinu je radila u dvije smjene. Funkcionira besprijekorno, a disciplina je na zavidnoj razini. Otkad je postavljen video nadzor spriječeno je crtanje grafita po fasadi i 'vikend okupljanja' mjesnih momaka.

Na proljeće 2017.godine Grad Zadar je donio Odluku o izradi projektne dokumentacije za rekonstrukciju i dogradnju PŠ Ploče. Vrijednost projekta je 162.500,00 kuna s PDV-om, a posao je dobio Atrij d.o.o.iz Zadra. Tijekom ove školske godine napravljena je cjelokupna projektna dokumentacija. Radovi na nadogradnji i rekonstrukciji PŠ započeli su 17.lipnja 2019.godine.

Razredna vijeća su održavala redovite sjednice na kojima su se analizirala postignuća i rješavala aktualna problematika. Isto vrijedi i za UV, i Školski odbor. Vijeće roditelja je ukupno održalo četiri sjednice (od planiranih tri). Na sjednici UV-a održala se jedna stručne tema; Dijabetes- dr.Uhoda.

Praćenje nastave od strane ravnateljice i pedagoginje uglavnom odrađeno.

U drugom polugodištu uključili smo se u projekt sheme školskog mlijeka za učenike od 1.-4.razreda i sheme voća.

U ovoj šk.godini završen je EU projekt ZadarZaDar, u kojem je naša škola biti partner škola.

Ovo je treća godina za redom da smo uključeni u projekt Centra za odgoj. Rad se odvijao u jednoj skupini poludnevnog boravka. Također smo nastavili s projektom besplatne prehrane za učenike slabijeg imovinskog statusa. 50tak učenika je tijekom cijele godine dobivalo besplatnu marendu i ručak.

Treću godinu za redom naši kuhari su kuhali sami marendu i ručak.

*Odavno je pokrenut postupak uknjižbe svih neuknjiženih zemljišnih čestica u vlasništvu škole, odnosno Grada Zadra.*

***Svi postupci su okončani u korist škole, osim*** *postupka P 3395/09 po tužbi OŠ Krune Krstića protiv tuženih Izidora Maršana i dr.radi utvrđivanja vlasništva na č.zem. 6205 za k.o. Zadar.Kada se i taj zadnji postupak riješi, škola će biti kompletno uknjižena 1/1. I budući su neke čestice uknjižene na Grad Zadar, a neke na RH, krenut će postupak prebacivanja svih čestica na Grad ili Školu.*

*Školu i u ovom navedenom sporu zastupa odvjetnica Ivanka Bosotina.*

# Ove godine je tiskan jedanaesti broj školskog lista Fontana. Kvalitetan je u sadržajnom i grafičkom smislu, predložen je za državnu razinu, ali nije pozvan. Glavna urednica je Dina Milat, prof.

Ove godine naša škola je bila domaćin županijskog natjecanja iz Talijanskog jezika i iz Državnog natjecanja iz Njemačkog jezika.

*Mira Žilić, učiteljica kemije i Gorjana Marnika , učiteljica biologije i prirode su ove godine ponovo promovirane u zvanje savjetnika.*

*Program pomoćnika u nastavi za učenike s motoričkim oštećenjima je nastavljen i ove šk.godine. Naša škola broji 5 pomoćnika u nastavi: Martina Ružić, Ana Bajlo, Loreta Zanić, Iva Karamarko i Nina Ušljebrka. Od travnja zaposlena je još jedna asistentica, Ana Baričević.*

Treću godinu za redom naša škola je u međunarodnom projektu razmjene s Mađarskom. U rujnu su naši učenici bili u Mađarskoj, a u svibnju su Mađari došli u Zadar. Projekt financira Grad Zadar, a voditeljica projekta u ovoj školskoj godini je bila Zorka Bebić Tokić, prof.

Školski odbor je uspješno djelovao u sljedećem sastavu: Emir Agić (predsjednik), Marina Bajlo, Zorka Bebić Tokić, Tina Vukić Karađole, Luciana Karuza, Josipa Vukić i Mate Pinčić.

*Učenici naše škole sudjelovali su na školskim, županijskim i državnim natjecanjima- i postigli sljedeće rezultate:*

**Smotra plesa**

Tončica Bajlo, Antonija Marić, Ema Marinović, Mia Miletić, Elena Musap, Tia Mustać, Paula Supičić, Marta Šimurina i Mirta Zubčić, Pinu Ratković. **Mentorica Marijana Matek Kozulić**

**Informatika**

Natali Anić 6.raz, Digitalne kompetencije, 3.mjesto, mentorica Branka Bajo

**Odbojka**, 5.i 6.razredi, 1.mjesto na županijskom natjecanju i 4.mjesto na međužupanijskom natjecanju

Sonja Grunz, Zrinka Kostić-Korona,Emanuela Kalmeta, Ema Meštrović, Ena Čakarun, Donata Čirjak, Maria Bratović, Chiara Stipčević, Tonka Vukoša, Karla Miletić, Rahela Marcelić, Paola Bajlo, Paula Supičić,Mihaela Matešić, Nelly Buturić, Jelena Papić, Laura Karađole,Aurora Lisica, Marija Nikpalj, Leona Lisica i Stošija Nikpalj.

**Mentor Karlo Lisica.**

**Futsal**

Toni Matešić, Enzo Kotlar, Stipan Marčina, Karlo Mamić, Marko Zebić, Borna Jurjević, Karlo Mijolović,Luciano Bajlo, Ivan Memedović, Stipe Čorak, Vice Nikpalj. , 1.mjesto na županijskom natjecanju i 5.mjesto na državnom natjecanju.**Mentor Lucijan Ćuković**

Lara Špralja, 2. mjesto na ŽN **Mladih tehničara**, **mentor Mate Ivanović**

Nandi Mičić, učenik 7.b razreda osvojio je drugo mjesto na Županijskom    
natjecanju iz **kemije. Mentorica Mira Žilić**

**LiDraNo** ,Školski list Fontana predložen je na državnu smotru LiDraNo. Učenik urednik je Petar Brnin, **mentorica Dina Milat**

Namik Agić, 1.mjesto na županijskom natjecanju iz **fizike** i 4.mjesto na državnom natjecanju**. Mentor Domagoj Barešić**

Marko Lovrović, 2.mjesto na županijskom natjecanju iz matematike. **Mentor Emir Agić**

Namik Agić, 1.mjesto na županijsko natjecanju iz **matematike** i 1.mjesto na državnom natjecanju iz matematike**, te brončna medalja na Juniorskoj Balkanskoj olimpijadi u Cipru. Mentor Emir Agić.**

Učenici i njihovi mentori dobili su nagrade i priznanja od strane Grada i Županije, a upriličen im je i prijem kod Župana.

Škola je sudjelovala na jubilarnim 10.Danima izvannastavnih aktivnosti.

*Na priredbi koja je održana povodom* ***Dana škole*** *(6.svibnja) učenicima koji su postigli značajne rezultate na natjecanjima i njihovim mentorima, dodijeljene su nagrade.*

Ovu školsku godinu karakteriziraju prvo domaćinstvo državnog natjecanja, službeni posjet predsjednika Republike Albanije, Ilira Mete (zbog Modela C Albanskog jezika) izobilje terenske nastave, priredbi i obilježavanja uobičajenih blagdana i svjetskih dana..(sjećanje na Vukovar i Škabrnju, Dan ružičastih majica, Dan sigurnijeg Interneta, kako se branila domovina, izložba 112.brigade, Svjetski dan Down sindroma, Posjet Zajednici Talijana, suradnja s udrugom Dante Alighieri, Europski kviz o novcu,susret s književnicom Željkom Horvat Vukelja, Dani kruha, rezanje maslina – suradnja s Poljoprivredno – prehrambenom školom Stanka Ožanića, maškare, edukativna predavanja- reci ne nasilju, Nula promila, Vukovaru na dar (tjestenina), Dan Grada Zadra, Dan INA, osmaši na terenskoj nastavi u Vukovaru, i niz ostalih aktivnosti.

PB- Dan Grada Zadra, sjećanje na Vukovar i Škabrnju, univerzalna škola sporta, učenje talijanskog jezika..

*Na ljeto je izmijenjen kompletni vanjski sustav cijevi centralnog grijanja. Također, nabavljena je oprema za kurikularnu reformu. Evakuacijska vježba provedena je u svibnju. Svi su uspješno evakuirani u vremenu od 5 minuta. Zborno mjesto je veliko sportsko igralište.*

*Na proljeće se urušio jedan strop (tijekom vikenda) te je škola radila u 2 smjene dva tjedna za vrijeme sanacije (u potpunosti financirano od strane Grada Zadra.*

***Izvanučionička nastava***

1.a,b,c,d- poludnevni izlet u Sokolarski centar i Skradin (upoznavanje svijeta ptica, ljepote zavičaja, poticanje znatiželje, razvijanje kulture ponašanja, razvijanje ekološke svijesti..

2.a,b,c,d – Sokolarski centar i Skradin (agencija Miatours)- upoznavanje svijeta ptica, ljepote zavičaja, poticanje znatiželje, razvijanje kulture ponašanja, razvijanje ekološke svijesti..

3.c i 3.d- Krka, Skradin, agencija Miatours, plan i program realiziran

4.a,b,c,d- škola u prirodi (Istra).Hum, Motovun, Brijuni, Pula, Višnjan. Vrlo bogat program, vrlo detaljno izvješće. Povezivanje sadržaja iz svih predmeta. Učenici su neposrednim promatranjem, istraživanjem i otkrivanjem naučili ključne pojmove vezane uz sve krajeve Hrvatske. Agencija Magellan.

5.a,b,c- Pećinski park Grabovača, adrenalinski park Rizvan city. Agencija Terra. Ostvareni ciljevi i zadaće izleta: upoznavanje učenika s prirodnim ljepotama Like, razvijanje raznih motoričkih vještina, te sudjelovanje u aktivnostima koje zahtijevaju pažnju i koncentraciju u adrenalinskom parku, razvijanje osjećaja prema domovini, poticanje kulturnog ponašanja i ekološke svijesti.

6.a,b,c – Krapanj, Zlarin, Prvić

Razumijevanje prošlosti vlastitoga naroda, upoznavanje kulturne baštine, snalaženje u prostoru i vremenu, razvijanjesposobnosti promatranja i otkrivanja, fotografiranje kulturno- povijesnih znamenistosti i po dolasku su učenici izradili prezentaciju o mjestima koje su upoznali.

7.a,b,c,d- Zlarin, Krapanj, Prvić

Učenici su najprije posjetili otok Krapanj i tamo su posjetili Muzej spužvarstva. Zatim su na otoku Zlarinu učenici su posjetili Muzej koraljstva. Na otoku Prviću posjetili su Memorijalni centar Faust Vrančić. Plan i program ostvaren.

8.a,b,c – ekskurzija u Tuheljske toplice

Upoznali su kulturno-povijesne znamenitosti i prirodne ljepote Zagorja, naučili su više o ljudskom vidu, percepciji, ljudskom mozgu i znanosti, usustavili su sadržaje iz Povijesti, Hrvatskog jezika, Fizike, Tehničke kulture i Biologije. Upoznali su se s radom i građom starih mlinica, tumače značenje sedrenih stijena, prepričavaju priču o Rastokama, povezuju privrženost očuvanju prirodnoga i kulturnoga bogatstva RH.

Terenska nastava

2.b,c,d , 4.b, d- zračna luka Zadar i Zrmanja

Stvaranje novih spoznaja koje omogućuju bolje pamćenje, učenje i primjenu naučenog gradiva, upoznavanje ljepota i posebnosti zavičaja. Zajedničkim igrama i druženjem utjecalo se na stvaranje kvalitetnih odnosa unutar mješovite odgojno-obrazovne skupine.

3.b,c- Zramanja, Muškovci

Odgojno –obrazovni ishodi- kognitivni, psihomotorički i afektivni.

Razlikovanje voda tekućica od stajaćica, uočavanje, razlikovanje i imenovanje vode u zavičajnom području, prepoznavanje biljaka i životinja u vodama tekućicama.

Temeljne kompetencije: komunikacija na materinskom jeziku, kompetencije učenja ( pozitivan stav prema učenju i primjena naučenog u različitim situacijama) i temeljne kompetencije u prirodoslovlju (učenici će se služiti prirodoslovnim pojmovima, zanimati se za znanstvene aktivnosti).

Rješavanje istraživačkog zadatka.

6.a,b,c – šuma Musapstan- 65 učenika

Učenici su najprije poslušali kratko izlaganje o povijesnim i prirodnim činjenicama vezanim za šumu Musapstan, a nakon toga je uslijedio praktični rad u kojem su učenici mjerili, uočavali, sakupljali i zapisivali skupljene podatke. Ispunjavali su radne listiće rješavajući zadatke koji su uključivali mjerenje temperature, kiselosti tla, postotka zasjenjenosti i drugih parametara koji se daju izmjeriti na jednostavan način. . Kao rezultat terenske nastave učenici su izradili plakate koje su izlagali u učionici.

8.a,b,c – Vukovar

Predavanja na temu Domovinski rat i Bitka za Vukovar, posjetili Spomen dom Ovčaru, Memorijalni centar, masovnu grobnicu, Velepromet, Franjevački samostan, crkvu sv. Filipa i Jakova, Borovo Commerce. Svi ciljevi i zadatci su ispunjeni.

7.c- Posjet komuni Jankolovica, svi ciljevi i zadatci su ispunjeni.

3.a- terenska nastava Solana, Nin i Vransko jezero- svi ciljevi i zadaci ispunjeni.

*Web stranica škole je redovito uređivana i ažurirana tijekom cijele školske godine.*

*Nastava je završila 14. lipnja 2019. godine. Cijelu šk.godinu objekt i učenici su čuvani od strane Mediteran securitija u 1 smjeni. Projekt financira Grad Zadar. Većih devastiranja unutrašnjeg i vanjskog dijela zgrade nije bilo.*

*\*\*\*\*\*\*\*\*\*\*\*\*\*\*\*\*\**

*Statistika*

Od 5.do 8.razreda ima 298 učenika.

Dopunski rad (M,F,Pr): od 24.lipnja do 5.srpnja (8 dana), mogući raspon od 10 do 16 sati

16 učenika (1 predmet), 5 učenika (2 predmeta)

8.r.-7 učenika (M), 7.r.- (F) 3 učenika i 8 učenika (M), 6.r.-3 učenika (M) i 1 učenik (Pr), 5.r.-1 učenik (M)

2 učenika položili ispit pred povjerenstvom.

Sniženo vladanje – 21 učenik (17 dobro i 4 loše)

Odlični učenici – 106 od 299 učenika 35,5% (34,1%)-(32,3%)

5,00 – 39 učenika 13% (8,44%)-(7,2%).

1.-4.razreda – 327 učenika

Odlični učenici – 241 učenika 73,7 (72,4%)

5,00 – 117 učenika 36,1% (35 % )

Sniženo vladanje – 9 učenika

Ukupno od 1.do 8.razreda:

625 učenika

Odlični učenici –347 učenika ( 55,4%)

5,00 – 156 učenika (24,9%)

Sniženo vladanje – 21 + 9 učenika

3 učenika je upućeno na polaganje razrednih ispita, od čega je jedna učenica položila razredni ispit u lipnju, jedan učenik djelomično, pa će nastaviti u kolovoza, a jedna učenica je upućena na ponavljanje razreda.

Odlični učenici:

2007./08. – 49 %

2008./09. - 46 %

2009./10. – 50 %

2010./11. – 50,5 %

2011./12. – 55,9 %

2012./13. – 55,3 %

2013./14. – 55,7 %

2014./15. – 55,6 %

2015./16. – 57,5 %

2016./17. – 54,2 %

2017./18. – 54,4 %

2018./19. – **55,4 %**

**GDPR-** Škola je imenovala voditelja obrade podataka, te smo napravili obrasce za privolu, kako za zaposlenike, tako i za roditelje, a doneseni su i potrebiti pravilnici.

*Svečani ispraćaj osmaša upriličen je 26. lipnja 2019. godine.*

*Cijele školske godine zaposlenici su se stručno usavršavali sukladno financijskim mogućnostima.*

*Napravljen je i Kurikulum škole tijekom lipnja/srpnja. Kolegice Josipa Grdović, Mate Jurić i Marina Gambiraža objedinile kurikulum i napravile konačnu verziju za mrežne stranice škole i Školski odbor.*

*Pohvala i podrška svim učiteljima naše škole. Pohvale na savjesno odrađenom poslu, energičnosti, odricanju, predanosti, zalaganju, njegovanju dobrih međuljudskih odnosa, strpljenju i najviše od svega ulaganju u odgojnu komponentu, što je danas izuzetno zahtjevno i od iznimne važnosti.*

*Tajničko-računovodstveni poslovi su odrađeni besprijekorno, zahvaljujući savjesnom, predanom pa i često prekovremenom radu računovođe Ankice Korda, koja je preuzela dio poslova u tajništvu budući se u posljednjih 6 godina izmijenilo 12 tajnika/ca.*

*Ukupno gledajući cijelu šk.godinu, držim da je ovo bila još jedna mirna godina koju smo uspješno priveli kraju, bez većih ekscesa i intervencija policije.*

*Produženi boravak je ove godine funkcionirao besprijekorno, kao i PŠ Ploče. Učenički likovni radovi na panoima su vrlo kvalitetni.*

*Zakašnjenje učenika je i dalje svedeno na minimumu. Trava i cvijeće u okolišu je uglavnom uredno održavano ovu godinu zahvaljujući tehničkoj službi škole. Asistenti također dobro odrađuju svoj dio posla. Poslovi planiranih programa i njihove implementacije su uspješno dovršeni.*

*Sve navedeno je rezultat rada djelatnika naše škole. S punom odgovornošću mogu konstatirati da je naša škola konačno popravila rejting u javnosti i među ostalim gradskim osnovnim školama* i da je ovo bila jedna od mirnijih školskih godina.

U Zadru srpanj, 2019. godine

Ravnateljica

Jasmina Matešić